अघिल्ला निर्वाचनमा दलका प्रायः सामाजिक, सांस्कृतिक तथा राजनीतिक विषयहरु नै घोषणापत्रका मुख्य एजेन्डा बन्ने गरेका थिए । तर, यसपटकको निर्वाचनमा केही ठूला दलले एकले अर्को दललाई घटिया र निकम्मा रहेको देखाउने प्रयत्न गरे पनि मूलतः ती दलहरुका र अन्य थुप्रै सानाठूला दलका एजेन्डाहरु आर्थिक समृद्धि र विकासमै केन्द्रित रहेको पाइयो । उनीहरुको घोषणापत्र, चुनावी भाषण र वक्तव्यहरु पनि समृद्धि केन्द्रित नै रहे ।
